Sjálvstøðug vinnurekandi søkja um arbeiðsloysisstuðul við vanliga umsóknarblaðnum. Samstundis skulu tey prógva, at tey ikki eru sjálvstøðug vinnurekandi longur. Arbeiðsloysisstuðulin er í mesta lagi 80% av skattskyldugu inntøkuni í seinasta lokna roknskaparári-tó í mesta lagi kr. 20.000 um mánaðin fyrstu 253 útgjaldsdagarnar. Eftir 253 útgjaldsdagar er arbeiðsloysisstuðulin í mesta lagi 18.750 kr. um mánaðin. Útrokningargrundarlagið broytist ikki, so leingi tú ert inni í skipanini. Meiri fæst at vita um tryggingina fyri sjálvstøðug vinnurekandi við at venda sær til ALS.